Hogwartsovi duhovi - Wikipedija

# Hogwartsovi duhovi

### Izvor: Wikipedija

Ovaj članak govori o duhovima koji nastanjuju školu Hogwarts u romanima o Harryju Potteru spisateljice J. K. Rowling. Plačljiva Myrtla i Peeves, koji također "žive" u Hogwartsu imaju svoje članke. Profesor Binns, jedini duh profesor naveden je u popisu manje važnih profesora u Hogwartsu. Iako je u knjigama spomenuto mnogo duhova koji prebivaju u Hogwartsu, imenovani su samo sljedeći:

Upozorenje čitatelju: Slijedi tekst koji sadrži pojedinosti o radnji i/ili završetku ovog djela.

## [uredi] Skoro Bezglavi Nick

Lik iz Harryja Pottera
Skoro Bezglavi Nick
Rod | muškarac
Dom | Gryffindor
Vjernost | Hogwarts
Glumac | John Cleese
Prvo pojavljivanje | Harry Potter i kamen mudraca

Skoro Bezglavi Nick (umro 31. listopada 1492.) nadimak je gryffindorskog domskog duha (pravim imenom Sir Nicholas de Mimsy-Porpington) koji je bio osuđen na pogubljenje odsijecanjem glave, ali ni nakon 45 udaraca tupom sjekirom nije bio potpuno obezglavljen. Harry Potter se sprijateljio sa Sir Nicholasom kad je prisustvovao na njegovoj proslavi "smrtnog dana" (500. godišnjica njegove smrti) u jednoj od tamnica u Hogwartsu. Njegov je datum smrti temelj gotovo cijele kronologije datuma u romanima o Harryju Potteru.

Sir Nicholas ima veoma malu ulogu u Harryju Potteru i Kamenu mudraca gdje je samo predstavljen kao gryffindorski duh. Međutim, u drugoj knjizi, bio je žrtva baziliska kojeg je pod utjecajem Toma Riddlea oslobodila Ginny Weasley. Baziliskov bi pogled trebao biti smrtonosan za svakoga koji ga pogleda izravno u oči. Dok su (živi) učenici uvijek imali neku zapreku između svojih očiju i baziliska, te su stoga bili samo okamenjeni, Nick je baziliska pogledao ravno u oči. I on je bio okamenjen, a od smrti ga je spasila samo činjenica da je već mrtav.

Nick se ponovno pojavljuje u Harryju Potteru i Redu feniksa kada objašnjava Harryju prirodu smrti i što znači biti duh. Harry je u razgovoru s Nickom tražio utjehu, ali njegovo mu je objašnjenje uništilo svaku nadu da će moći razgovarati s nedavno preminulim Siriusom Blackom. Nick mu je objasnio da to neće biti moguće.

U filmskim ekranizacijama Harryja pottera i Kamen mudraca (2001.), Harryja Pottera i Odaje tajni (2002.) i Harryja Pottera i Reda feniksa Sir Nicholasa glumi John Cleese.

## [uredi] Krvavi Barun

Lik iz Harryja Pottera
Krvavi Barun
Rod | muškarac
Dom | Slytherin
Vjernost | Hogwarts
Glumac | Terence Bayler
Prvo pojavljivanje | Harry Potter i kamen mudraca

Krvavi Barun domski je duh Slytherina i jedan od duhova koji nastanjuju Hogwarts. On je jedina osoba osim Dumbledorea koja može kontolirati Peevesa zato što ga se Peeves, iz nekog nepoznatog razloga, neopisivo boji; obraća mu se s "Vaša krvavosti" i "Gospodine Barun".

Barun je prekriven srebrnastim mrljama od krvi što u knjigama nije objašnjeno, ali moguće je da se radi o krvi jednoroga koja je srebrne boje; međutim, s obzirom na to da oko svih duhova u romanima o Harryju Potteru leluja srebrnasta maglica, to bi mogla biti samo slučajnost.

Za razliku od knjiga u kojima je prikazan kao veoma ozbiljan i zastrašujuć duh, u filmskoj adaptaciji Harryja Pottera i Kamena mudraca Krvavi je Barun prikazan kao veoma zabavan i opušten.

## [uredi] Debeli Fratar

Lik iz Harryja Pottera
Debeli Fratar
Rod | muškarac
Dom | Hufflepuff
Vjernost | Hogwarts
Glumac | Simon Fisher-Becker
Prvo pojavljivanje | Harry Potter i kamen mudraca

Debeli Fratar je domski duh Hufflepuffa. Dobra je osoba koja lako oprašta. Dok su učenici prvih razreda u Harryju Potteru i Kamenu mudraca čekali da se profesoricu McGonagall vrati iznad glava su im proletjeli duhovi koje je Debeli Fratar molio da dopuste Peevesu dolazak na gozbu dobrodošlice unatoč njegovim prijašnjim nedjelima.

## [uredi] Siva Dama

Lik iz Harryja Pottera
Siva Dama
Rod | žena
Dom | Ravenclaw
Vjernost | Hogwarts
Glumac | Nina Young
Prvo pojavljivanje | Harry Potter i kamen mudraca

Siva Dama je domski duh Ravenclawa.

Nema važnu ulogu u romanima pa se stoga i vrlo rijetko pojavljuje. Ona je vjerojatno duh kojeg su Harry i Ron vidjeli na putu do prostorije u kojoj se nalazilo zrcalo Erised u Harryju Potteru i Kamenu mudraca.

U Velikoj Britaniji postoje mnoge priče o duhovima u kojima se pojavljuje lik Sive Dame i moguće je da je J. K. Rowling upravo iz tih priča dobila inspiraciju za taj lik. Također, moguće je da je Siva Dama (Grey Lady) nazvana po lady Jane Grey za koju legenda tvrdi da kao duh nastanjuje Tower of London.

Dobavljeno iz "http://hr.wikipedia.org../../../h/o/g/Hogwartsovi_duhovi.html"

Kategorija: Likovi iz Harryja Pottera

##### Views

- Članak
- Razgovor
- Trenutna inačica

##### Traži

##### Drugi jezici

- العربية
- עברית
- English